20મી ઓગસ્ટના રોજ સાબરમતી વિસ્તારમાં આવેલા ગાંધી વાસમાં રહેતો ર૩ વર્ષીય જગદીશ ઉર્ફે જગો પરમાર સાબરમતી પોલીસ સ્ટેશન સામે ચપ્પાના ઘા ઝીંકીને કરપીણ હત્યા કરવામાં આવી હતી. જગદીશના પરિવારજનો આક્ષેપ છે કે સાબરમતી વિસ્તારમાં દારૂ તથા જુગારના અડ્ડા ધમધમે છે અસામાજિક તત્ત્વોનો આતંક છે. જેના કારણે જગદીશની હત્યા થઇ છે. સાબરમતી પોલીસ આ કેસમાં 50 કરતાં વધુ લોકોની પૂછપરછ કરી છે પરંતુ જગદીશની હત્યા કેમ કરાઇ તે રહસ્ય હજુ સુધી અંકબધ છે.